**4. A feladat XIV. Lajos uralkodásához kapcsolódik.**

**Oldja meg a feladatokat a források és ismeretei segítségével!** (Elemenként 1 pont.)

„Jelenleg úgy látjuk, hogy […] fáradozásainkkal elértük a magunk elé kitűzött célt,

mivel […] alattvalóink jobb és nagyobb része …………**a)**……..….. hitre tért.”

*(XIV. Lajos rendelete, 1685)*

**a) Nevezze meg a forrásból kihagyott egyházat / felekezetet!**

…………………………………………

„Nálunk is manufaktúrákat kell felállítani, hogy ne csak a saját szükségleteinket

elégítsék ki, hanem kivitelre is termeljenek. Ezzel pénz áramlana be az országba, ami

a kereskedelem legfőbb, sőt egyetlen célja.” *(Colbert előterjesztése XIV. Lajosnak, 1664)*

**b) Nevezze meg szakkifejezéssel a forrásban leírt gazdaságpolitikát!**

……………………………………………

„A kastélyon a kor legnevesebb művészei-mesterei dolgoztak, s megvalósították

mindazt a fényűzést, amit a kisszámú udvari nemesség megengedhetett magának.

Ünnepségek, bálok, gyertyafényes színházi előadások pazar színtere volt a kastély.

Minden az uralkodó körül forgott, aki - maga is amatőr táncos lévén - szerette és

pártolta a művészeteket és művelőit is.” *(Harmat Árpád Péter, történész)*

**c) Nevezze meg a leírásban szereplő kastélyt, amely más európai uralkodók**

**építkezéseihez is mintául szolgált!**

……………………………………………………….

**d) Mi volt XIV. Lajos leggyakrabban**

**használt, állandó jelzője?** …………………

A képen látható jelmez is erre utal.

 *XIV. Lajos színpadi jelmezben*

**Megoldás**

**4. XIV. Lajos uralkodása (Elemenként 1 pont, összesen 4 pont.)**

**a) (római) katolikus**

**b) merkantilizmus (Elfogadható még: colbertizmus.)**

**c) Versailles / versailles-i kastély**

**d) Napkirály**